(Eisceacht í Nuala Ní Dhomhnaill, ar ndóigh, ach sin scéal eile ar fad.) Más ceadmhach léamh teoranta faoistiniúil a dhéanamh ar shaothair a chuirtear faoinár mbráid faoi bhrat na dírbheathaisnéise, is de réir mar a d’imigh na filí seo in aois, de réir mar a bhí páistí dá gcuid féin acu, de réir mar a cailleadh a dtuismitheoirí féin, agus b’fhéidir de réir mar a mhéadaigh ar an gciontacht úd a shamhlaigh Freud le sárú an athar, is ea a mhéadaigh an fonn a bhí orthu athbhreithniú agus athshealbhú a dhéanamh ar sheanchas teaghlaigh, ar fhearann oidhreachtúil agus ar dhúchas tuaithe a muintire rompu.